તમારા પર દરેક જણ વિશ્વાસ કરે છે. તે પ્રશ્નના પ્રત્યુત્તરમાં તેમણે કહ્યું કે હા, કેમ નહીં, હું દરેકને દિશા બતાવવાનું કાર્ય કરું છું, કોઈનો દુશ્મન નથી. ત્યારે તેમની વાતોમાં મને સચ્ચાઈ જોવા મળી હતી. તેઓ દરેક સવાલના જવાબ અભ્યાસ કરીને આપતા, માટે જ ભારતીય ઘટનાના સન્માનમાં તેમણે રેલી પણ યોજી હતી. મારી રહેવાની વ્યવસ્થા તેમણે પોતાના શુજાલપુરના ઘરમાં કરી હતી. જ્યાં તેમનાં માતા-પિતા રહેતાં હતાં. તેમનાં માતા કુુમુદિની દેશમુખે મને કહ્યું હતું કે જ્યારે ભૈયુજી મહારાજનો જન્મ થયો ત્યારે એક સાધુ આવ્યા હતા અને તેમણે કહ્યું હતું કે, તમારો આ દીકરો કશું કમાશે નહીં, માટે કોઈ આશા ન રાખતા, પણ હા, આધ્યાત્મિક ક્ષેત્રે તમારું નામ જરૃર રોશન કરશે. ભૈયુજીના જન્મ પછી તેમની માતા દરેક પૂર્ણિમાએ સત્યનારાયણની પૂજા કરતાં હતાં. આ સિલસિલો વર્ષો સુધી ચાલ્યો.